Source: http://mikkeli.cloudnc.fi/fi-FI/Toimielimet/Kaupunginhallitus/Kokous_992019/Vesiosuuskunta_Vesiheinan_velan_takaus(23236)
Timestamp: 2019-09-21 03:01:50+00:00

Document:
Vesiosuuskunta Vesiheinän velan takaus | Mikkeli
Vesiosuuskunta Vesiheinän velan takaus
Kaupunginhallitus, kokous 9.9.2019
§ 353 Vesiosuuskunta Vesiheinän velan takaus
MliDno-2019-200
Mikkelin kaupunginvaltuusto on 8.10.2012, § 86 päättänyt myöntää 800 000 euron omavelkaisen takauksen Vesiosuuskunta Vesiheinän (y-tunnus 1804597-9) Suur-Savon Osuuspankista ottamaan velkaan (FI11 5271 0480 3369 58). Velan viimeinen takaisinmaksupäivä on velkakirjan laatimishetkellä 25.1.2028. Velan kuukausittain lyhennyserä korkoineen on 1 530,00 euroa ja velkaa on jäljellä 144 804,54 euroa.
Viimeisen vuoden sisällä Vesiosuuskunta Vesiheinä on rakentanut kuusi uutta liittymää, joista osuuskunta on tehnyt liittyjien kanssa kymmenen vuoden rahoitussopimukset. Lisäksi vesiosuuskunnan osuuskuntakokous on päättänyt tehdä merkittävän parannusinvestoinnin vesiverkostoon vaihtamalla manuaaliset vesimittarit etäluettaviin digitaalisiin mittareihin. Vesimittareiden vaihdosta tulevat kustannukset ovat yhteensä noin 40 000 euroa.
Pitääkseen rahatilanteensa edelleen vakaana, Vesiosuuskunta Vesiheinä on neuvotellut Suur-Savon Osuuspankin kanssa kymmenen (10) kuukauden lyhennysvapaan myöntämisestä Mikkelin kaupungin takaamalle velalle. Suur-Savon Osuuspankki on alustavasti suostunut velan ehtojen muutokseen, mikäli Mikkelin kaupunki takaajana hyväksyy uuden maksusuunnitelman.
Velan maksusuunnitelma muuttuisi niin, että ajalta 1.8.2019-31.5.2020 lainasta maksettaisiin vain korot. Lainan 1 530,00 euron suuruisia kuukausittaisia lyhennyksiä maksettaisiin jälleen 1.6.2020 alkaen. Muutoksista johtuen laina-aika pitenisi kymmenen kuukautta, viimeisen takaisinmaksupäivän olleessa 25.10.2028. Muilta osin velan ehdot jäisivät ennalleen.
Vesiosuuskunta Vesiheinä on 3.9.2019 esittänyt Mikkelin kaupungille pyynnön suostua velan maksusuunnitelman muutokseen takautuvasti 1.8.2019 alkaen.
Kaupunginhallitus päättää hyväksyä kaupungin takaaman, Vesiosuuskunta Vesiheinän Suur-Savon Osuuspankissa olevan velan (FI11 5271 0480 3369 58) maksusuunnitelman muutoksen takautuvasti 1.8.2019 alkaen. Maksusuunnitelman muutoksesta johtuen kaupungin takaaman velan laina-aika pitenee kymmenen kuukautta.
Vesiosuuskunta Vesiheinä, Suur-Savon Osuuspankki, talouspalvelut
§ 345 Kokouksen laillisuus ja päätösvaltaisuus
§ 346 Pöytäkirjan tarkastus
§ 347 Ilmoitusasiat
§ 348 Otto-oikeus/lautakuntien/viranhaltijoiden päätökset
§ 349 Saimaa Stadiumi Oy:n johdon vierailu 9.9.2019
§ 350 Rantakylän yhtenäiskoulun kivikoulun korjaustyöt
§ 351 Asemakaavan muutos / Sairaalan pohjoisosa
§ 352 Vuoden 2020 talousarvion valmistelun tilannekatsaus
§ 354 Mikkelin kaupunginhallituksen lausunto Sosiaali- ja terveysministeriön kyselyyn kuntien roolista sosiaali- ja terveydenhuollon palveluntuottajina
§ 355 Myyntitarjous Suur-Savon Sähkön osakkeista / Savonlinnan seurakunta
§ 356 Haukivuoren aluejohtokunnan aloite kiinteistöveromuutoksesta
§ 357 Haukivuoren aluejohtokunnan aloite - haudanhoitoa koskeva sopimus
§ 358 Valtuustoaloite: Neitvuoren ja Luonterin metsien suojelu
§ 359 Muut asiat, kaupunginhallitus

References: § 353
 § 86

§ 345

§ 346

§ 347

§ 348

§ 349

§ 350

§ 351

§ 352

§ 354

§ 355

§ 356

§ 357

§ 358

§ 359